Návrh

UZNESENIE VLÁDY SLOVENSKEJ REPUBLIKY
č. ...
z   2004
 
k Návrhu činnosti vlády SR pri zabezpečovaní mechanizmu spolupráce medzi Národnou radou SR a vládou SR pri tvorbe stanovísk k legislatívnym návrhom Európskej komisie v podmienkach SR
 
Číslo materiálu:	110.942/2004-OVZI	
Predkladatelia:	Pál C s á k y, podpredseda vlády SR pre európske záležitosti, ľudské práva a menšiny
a Eduard K u k a n, minister zahraničných vecí SR	
Vláda SR	 
A.	schvaľuje
Návrh činnosti vlády SR pri zabezpečovaní mechanizmu spolupráce medzi Národnou radou Slovenskej republiky a vládou Slovenskej republiky pri tvorbe stanovísk k legislatívnym návrhom EK v podmienkach SR 
B.	ukladá
ministrom 
	predsedom ostatných ústredných orgánov štátnej správy SR

B.1.	postupovať v súlade s materiálom a zabezpečiť plnenie opatrení vyplývajúcich z mechanizmu spolupráce
Termín: priebežne

B.2.	umožniť zástupcom NR SR účasť na zasadnutiach rezortných koordinačných skupín 
Termín: priebežne
B.3	Predložiť na rokovanie vlády SR ústnu informáciu o výsledkoch rokovania Rady EÚ. 
Termín: do týždňa od rokovania príslušnej formácie Rady EÚ

podpredsedovi vlády SR pre európske záležitosti, ľudské práva a menšiny 

B.4	aktualizovať Štatút Ministerskej rady vlády SR pre záležitosti EÚ tak, aby bol v súlade s vyššie uvedeným mechanizmom a predložiť na rokovanie vlády SR 

Termín: do 31. 12. 2004

podpredsedovi vlády SR pre európske záležitosti, ľudské práva a menšiny
ministrovi zahraničných vecí SR

B.5	v spolupráci s vedúcim Úradu vlády SR a Národnou radou Slovenskej republiky vypracovať a predložiť na rokovanie vlády SR koncepciu informačného systému potrebného na zabezpečenie fungovania mechanizmu spolupráce pri tvorbe stanovísk k legislatívnym návrhom EK.
 
Termín: do 1.4.2005

ministrovi zahraničných vecí 

B.6	aktualizovať Štatút komisií pre záležitosti EÚ 1 a 2 tak, aby boli v súlade s vyššie uvedeným mechanizmom a predložiť ho na rokovanie vlády SR 

Termín: do 31. 12. 2004

B.7	predkladať na rokovanie vlády SR informáciu o prijatých inštrukciách na zasadnutia výborov stálych zástupcov v Bruseli, ako aj záznam z rokovaní Coreperu 1 a Coreperu 2 

Termín: týždenne

podpredsedovi vlády SR pre európske záležitosti, ľudské práva a menšiny
podpredsedovi vlády SR pre legislatívu a ministrovi spravodlivosti SR
ministrovi zahraničných vecí SR

B.8	predložiť na rokovanie vlády SR návrh legislatívneho riešenia spolupráce medzi vládou SR a NR SR pri tvorbe stanovísk k legislatívnym návrhom EK v podmienkach SR
	
Termín: alternatíva 1: do 31. 3. 2005
 alternatíva 2: do 30. 11. 2005